ddrg/super_eurlex huggingface dataset:
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

An 7 Iúil 2020, ghlac an Chomhairle sainordú lenar údaraíodh don Choimisiún Eorpach tús a chur le caibidlíocht le haghaidh prótacal nua maidir le Comhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook agus le haghaidh an fhadaithe a d’fhéadfaí a chur leis an bprótacal atá ann faoi láthair maidir leis an gComhaontú sin a rachaidh in éag an 13 Deireadh Fómhair 2020.

I gcás ina dtógfadh an chaibidlíocht le haghaidh Prótacal nua a ghabhann leis an gComhaontú Comhpháirtíochta Iascaigh Inbhuanaithe idir an tAontas agus Rialtas Oileáin Cook níos mó ama ná mar a bheifí ag súil leis, agus chun tréimhse shuntasach de chur isteach ar ghníomhaíochtaí iascaireachta a sheachaint, leagtar síos leis an sainordú gur cheart don Choimisiún féachaint le teacht ar chomhaontú le Rialtas Oileáin Cook maidir le fadú a chur leis an bPrótacal atá ann faoi láthair, ar feadh tréimhse teoranta nach faide ná bliain amháin más féidir, a fhad is a leantar d’iarracht a dhéanamh teacht ar chomhaontú le haghaidh prótacal nua i gcomhréir leis na cuspóirí a leagtar amach sa sainordú.

Le linn an chéad bhabhta caibidlíochta (16 Iúil 2020), chomhaontaigh idirbheartaithe ón Aontas agus ó Oileáin Cook go mbeadh, mar gheall ar chineál casta na caibidlíochta, roinnt babhtaí ag teastáil chun an chaibidlíocht a chur i gcrích. Dá bhrí sin, chomhaontaigh an dá pháirtí síneadh a chur leis an bPrótacal atá ann faoi láthair ar feadh uastréimhse bliana, i gcomhréir leis an sainordú ón gComhairle. Socraíodh an síneadh trí bhíthin Comhaontaithe i bhfoirm malartaithe litreacha ar cuireadh inisealacha leis an 29 Iúil 2020 sa Bhruiséil agus i Rarotonga (Oileáin Cook).

Ionas nach gcuirfear isteach ar ghníomhaíocht iascaireachta chabhlach an Aontais atá ag oibriú in uiscí Oileáin Cook, ní mór an Cinneadh ón gComhairle lena bhformhuinítear an Comhaontú i bhfoirm malartaithe litreacha a ghlacadh in am chun gur féidir leis an dá pháirtí é a shíniú sula rachaidh an Prótacal atá ann faoi láthair in éag an 13 Deireadh Fómhair 2020.

Dá bhrí sin, molann an Coimisiún don Chomhairle údarú a thabhairt do shíniú agus do chur chun feidhme sealadach an mhalartaithe litreacha lena bhféadfaí síneadh a chur leis an bPrótacal atá ann faoi láthair go ceann uasteorainn bliana.

Tá sé d’aidhm ag an bPrótacal deiseanna iascaireachta a thabhairt do shoithí an Aontais Eorpaigh in uiscí Oileáin Cook i gcomhréir leis an gcomhairle eolaíoch agus le moltaí ón gCoimisiúin Iascaigh don Aigéan Ciúin Iartharach agus don Aigéan Ciúin Láir (WCPFC), laistigh de theorainneacha an bharrachais atá ar fáil. Tá sé d’aidhm aige freisin comhar idir an tAontas Eorpach agus Oileáin Cook a neartú, agus ar an gcaoi sin creat comhpháirtíochta a chruthú trínar féidir beartas iascaigh inbhuanaithe a fhorbairt agus saothrú fónta a dhéanamh ar acmhainní iascaigh i limistéar iascaireachta Oileáin Cook, chun leasa an dá pháirtí.
MEABHRÁN MÍNIÚCHÁIN

COMHTHÉACS AN TOGRA

•Forais agus cuspóirí an togra

An 7 Iúil 2020, ghlac an Chomhairle sainordú lenar údaraíodh don Choimisiún Eorpach tús a chur le caibidlíocht le haghaidh prótacal nua maidir le Comhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook agus le haghaidh an fhadaithe a d’fhéadfaí a chur leis an bprótacal atá ann faoi láthair maidir leis an gComhaontú sin a rachaidh in éag an 13 Deireadh Fómhair 2020.

I gcás ina dtógfadh an chaibidlíocht le haghaidh Prótacal nua a ghabhann leis an gComhaontú Comhpháirtíochta Iascaigh Inbhuanaithe idir an tAontas agus Rialtas Oileáin Cook níos mó ama ná mar a bheifí ag súil leis, agus chun tréimhse shuntasach de chur isteach ar ghníomhaíochtaí iascaireachta a sheachaint, leagtar síos leis an sainordú gur cheart don Choimisiún féachaint le teacht ar chomhaontú le Rialtas Oileáin Cook maidir le fadú a chur leis an bPrótacal atá ann faoi láthair, ar feadh tréimhse theoranta nach faide ná bliain amháin más féidir, a fhad is a leantar d’iarracht a dhéanamh teacht ar chomhaontú le haghaidh prótacal nua i gcomhréir leis na cuspóirí a leagtar amach sa sainordú.

Le linn an chéad bhabhta caibidlíochta (16 Iúil 2020), chomhaontaigh idirbheartaithe ón Aontas agus ó Oileáin Cook go mbeadh, mar gheall ar chineál casta na caibidlíochta, roinnt babhtaí ag teastáil chun an chaibidlíocht a chur i gcrích. Dá bhrí sin, chomhaontaigh an dá pháirtí síneadh a chur leis an bPrótacal atá ann faoi láthair ar feadh uastréimhse bliana, i gcomhréir leis an sainordú ón gComhairle. Socraíodh an síneadh trí bhíthin Comhaontaithe i bhfoirm malartaithe litreacha ar cuireadh inisealacha leis an 29 Iúil 2020 sa Bhruiséil agus i Rarotonga (Oileáin Cook).

Ionas nach gcuirfear isteach ar ghníomhaíochtaí iascaireachta chabhlach an Aontais atá ag oibriú in uiscí Oileáin Cook, ní mór an Cinneadh ón gComhairle lena bhformhuinítear an Comhaontú i bhfoirm malartaithe litreacha a ghlacadh in am trátha chun gur féidir leis an dá pháirtí é a shíniú roimh an 13 Deireadh Fómhair 2020, nuair a rachaidh an Prótacal atá ann faoi láthair in éag.

Tá sé de chuspóir ag an togra seo tabhairt i gcrích an Phrótacail seo a údarú.

Mar mheabhrúchán, tá sé d'aidhm ag an bPrótacal deiseanna iascaireachta a thabhairt do shoithí an Aontais Eorpaigh in uiscí Oileáin Cook i gcomhréir leis an gcomhairle eolaíoch agus le moltaí ón gCoimisiún Iascaigh don Aigéan Ciúin Iartharach agus don Aigéan Ciúin Láir (WCPFC), laistigh de theorainneacha an bharrachais atá ar fáil. Tá sé d'aidhm aige freisin comhar idir an tAontas Eorpach agus Oileáin Cook a neartú, agus ar an gcaoi sin creat comhpháirtíochta a chruthú trínar féidir beartas iascaigh inbhuanaithe a fhorbairt agus saothrú fónta a dhéanamh ar acmhainní iascaigh i limistéar iascaireachta Oileáin Cook, chun leasa an dá pháirtí.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

An 4 Márta 2020, ghlac an Coimisiún togra le haghaidh Rialachán ó Pharlaimint na hEorpa agus ón gComhairle lena mbunaítear an creat chun aeráidneodracht a bhaint amach agus lena leasaítear Rialachán (AE) 2018/1999 (An Dlí Aeráide Eorpach).

An togra le haghaidh Rialachán maidir leis an Dlí Aeráide Eorpach, is cuid é de phacáiste níos leithne de bhearta uaillmhianacha a fógraíodh sa Teachtaireacht ón gCoimisiún maidir leis an gComhaontú Glas don Eoraip. Leis an gComhaontú Glas don Eoraip, seoltar straitéis fáis nua don Aontas Eorpach a bhfuil sé mar aidhm léi an tAontas a chlaochlú ina shochaí chóir rathúil chun caighdeán maireachtála na nglún atá ann anois agus na nglún atá le teacht a fheabhsú, sochaí ag a bhfuil geilleagar nua-aimseartha iomaíoch atá éifeachtúil ó thaobh acmhainní de, nach mbeidh aon ghlanastaíochtaí gás ceaptha teasa ann in 2050, agus nach mbeidh an fás eacnamaíoch ceangailte a thuilleadh le húsáid acmhainní. Tá sé d'aidhm ag an straitéis caipiteal nádúrtha an Aontais a chosaint, a chaomhnú agus a fheabhsú, agus sláinte agus folláine na saoránach a chosaint ar rioscaí agus tionchair chomhshaoil agus aeráide. Athdhearbhaítear leis an gComhaontú Glas don Eoraip an uaillmhian atá ag an gCoimisiún go mbeidh an Eoraip ar an gcéad mhór-roinn le bheith neodrach ó thaobh na haeráide de faoi 2050.

Is é is aidhm don togra treoir a chur ar fáil trí chuspóir aeráidneodrachta an Aontais do 2050 a chumhdach sa reachtaíocht, trí dheimhneacht agus muinín maidir le tiomantas an Aontais, mar aon le trédhearcacht agus cuntasacht, a fheabhsú.

Sa togra bunaidh, dúradh go ndéanfadh an Coimisiún plean ar a ndearnadh measúnú tionchair a chur i láthair faoi mhí Mheán Fómhair 2020 chun sprioc an Aontais maidir le laghdú ar astaíochtaí gás ceaptha teasa do 2030 a mhéadú go 50 % ar a laghad agus go 55 % i gcomparáid le leibhéil 1990 ar bhealach freagrach, agus go molfadh an Coimisiún an togra a leasú dá réir sin. Léiríodh an méid sin in Airteagal 2(3) agus in aithris 17 den chéad togra ón gCoimisiún. Léirítear sa Phlean um Sprioc Aeráide 2030 go bhfuil sé indéanta agus tairbhiúil sprioc an Aontais maidir le laghdú ar astaíochtaí gás ceaptha teasa do 2030 a mhéadú go 55 % ar a laghad.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Faoin gConradh ar Fheidhmiú an Aontais Eorpaigh (CFAE), a bhfuil feidhm aige maidir leis na réigiúin is forimeallaí san Aontas, lena n‑áirítear na hOileáin Chanáracha, ní cheadaítear i bprionsabal aon difríocht idir cánachas ar tháirgí áitiúla agus cánachas ar tháirgí ón Spáinn nó ó na Ballstáit eile. Le hAirteagal 349 de CFAE is féidir bearta sonracha a ghlacadh maidir leis na réigiúin is forimeallaí san Aontas Eorpach, mar aithnítear ann go ndéanann srianta buana comhcheangailte a bhforbairt a shrianadh go mór agus go ndéanann siad difear dá staid eacnamaíoch agus shóisialta.

Cáin indíreach Stáit is ea AIEM a thoibhítear in aon chéim amháin ar sholáthairtí earraí sna hOileáin Chanáracha. Leis na bearta sonracha a chumhdaítear le Cinneadh Uimh. 377/2014/AE, bunaítear cineál cánachais dhifreálaithe a thairbhíonn do tháirgeadh áitiúil táirgí áirithe. Státchabhair atá sa sochar cánach sin, a chuireann údaráis na Spáinne chun feidhme faoi láthair faoin gcuid de Rialachán Ginearálta na Blocdhíolúine a bhaineann le cabhair réigiúnach.

Is é is aidhm don bheart seo na srianta buana a bhaineann lena n‑iargúltacht, le spleáchas amhábhar agus fuinnimh, leis an ngá le stoic a thiomargadh, le beagmhéid an mhargaidh áitiúil agus le leibhéal íseal na gníomhaíochta onnmhairiúcháin a chúiteamh le táirgeoirí sna hOileáin Chanáracha. Bíonn na costais táirgthe, agus dá bhrí sin bunphraghas na n‑earraí arna dtáirgeadh go háitiúil, níos airde de dheasca na srianta sin le chéile, rud a chiallaíonn nach mbeadh táirgeoirí áitiúla chomh hiomaíoch le táirgeoirí ó mhórthír na hEorpa gan bearta sonracha, fiú agus an costas ar earraí a iompar go dtí na hOileáin Chanáracha á chur san áireamh. Bheadh sé níos deacra dá bhrí sin táirgeadh áitiúil a choinneáil ar bun. Ceapadh na bearta sonracha chun an tionscal áitiúil a neartú trí na costais bhreise atá orthu a chúiteamh leo, agus cothrom iomaíochta a chruthú dá réir.

An 24 Aibreán 2019, chuir an Spáinn iarraidh ar shíneadh le tréimhse feidhme Chinneadh Uimh. 377/2014/AE isteach chuig an gCoimisiún.

A mhéid a bhaineann leis an iarraidh ar shíneadh le tréimhse feidhme Chinneadh Uimh. 377/2014/AE, sheol an Coimisiún staidéar seachtrach chun measúnú a dhéanamh ar an gcóras atá ann faoi láthair agus ar na tionchair a d'fhéadfadh a bheith ag roghanna féideartha le haghaidh na tréimhse tar éis 2020, lena n‑áirítear an rogha ar a bhfuil an togra atá ann faoi láthair bunaithe. Measann an Coimisiún, ar bhonn an staidéir sin, go bhfuil sé de cheart aige an síneadh a iarradh a dheonú, le roinnt leasuithe ar an gcóras atá ann faoi láthair.

Dá bhrí sin, tá bunú chreat dlíthiúil AIEM ón 1 Eanáir 2020 go dtí an 31 Nollaig 2027 i gceist leis an togra seo, le hathbhreithnithe ar na socruithe atá ann faoi láthair atá dírithe ar an gcóras a dhéanamh níos solúbtha agus níos trédhearcaí.

Seo a leanas na leasuithe atá beartaithe, i gcomparáid leis an gcóras atá ann faoi láthair:
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Chun go n‑áireofar an deimhneacht agus an aonchineálacht dhlíthiúil is gá maidir leis an Margadh Inmheánach, tá Comhchoiste LEE chun reachtaíocht ábhartha uile an Aontais Eorpaigh a chomhtháthú i gComhaontú LEE chomh luath agus is féidir tar éis a ghlactha agus ceadóidh an Comhchoiste freisin rannpháirtíocht Stáit CSTE LEE i ngníomhaíochtaí nó i gcláir an Aontais atá ábhartha do LEE.

Is é is aidhm don Dréachtchinneadh ó Chomhchoiste LEE (atá i gceangal leis an gCinneadh ón gComhairle atá beartaithe) Prótacal 31 a ghabhann le comhaontú LEE maidir le “comhar i réimsí ar leith lasmuigh de na ceithre shaoirse” a leasú. Tá gá leis sin chun go gceadófar do Stáit CSTE LEE a bheith rannpháirteach i gcláir agus i ngníomhaíochtaí an Aontais a chistítear ó línte buiséid de bhuiséad ginearálta an Aontais Eorpaigh. Sa chás seo, is é is cuspóir don leasú sin cead a thabhairt do Stáit CSTE LEE (an Iorua, an Íoslainn, agus Lichtinstéin) a bheith rannpháirteach i ngníomhaíochtaí an Aontais maidir le saorghluaiseacht oibrithe, comhordú córas slándála sóisialta agus bearta d'imircigh, lena n‑áirítear imircigh as tríú tíortha, a bhaineann le líne bhuiséid 04 03 01 03, agus a iontráladh i mbuiséad ginearálta an Aontais Eorpaigh le haghaidh na bliana airgeadais 2020.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Chun go n‑áireofar an deimhneacht agus an aonchineálacht dhlíthiúil is gá maidir leis an Margadh Inmheánach, tá Comhchoiste LEE chun reachtaíocht ábhartha uile an Aontais Eorpaigh a chomhtháthú i gComhaontú LEE chomh luath agus is féidir tar éis a ghlactha agus ceadóidh an Comhchoiste freisin rannpháirtíocht Stáit CSTE LEE i ngníomhaíochtaí nó i gcláir an Aontais atá ábhartha do LEE.

Is é is aidhm don Dréachtchinneadh ó Chomhchoiste LEE (atá i gceangal leis an gCinneadh ón gComhairle atá beartaithe) Prótacal 31 a ghabhann le comhaontú LEE maidir le “comhar i réimsí ar leith lasmuigh de na ceithre shaoirse” a leasú. Tá gá leis sin chun go gceadófar do Stáit CSTE LEE a bheith rannpháirteach i gcláir agus i ngníomhaíochtaí an Aontais a chistítear ó línte buiséid de bhuiséad ginearálta an Aontais Eorpaigh. Sa chás seo, is é is cuspóir don leasú sin cead a thabhairt do Stáit CSTE LEE (an Iorua, an Íoslainn, agus Lichtinstéin) a bheith rannpháirteach i ngníomhaíochtaí an Aontais a bhaineann le líne Bhuiséid 12 02 01: “Cur chun feidhme agus forbairt an mhargaidh aonair do sheirbhísí airgeadais”, a iontráladh i mbuiséad ginearálta an Aontais Eorpaigh le haghaidh na bliana airgeadais 2020.
3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

4.IMPLEACHTAÍ BUISÉADACHA

Déanfaidh Stáit CSTE LEE ranníocaíochtaí i leith Bhuiséad an Aontais, líne Bhuiséid 33 02 03 01: “Dlí na gcuideachtaí”. Socrófar an méid cruinn i gcomhréir le forálacha Chomhaontú LEE, tar éis ghlacadh an Dréachtchinnidh seo ón gComhairle.

5.EILIMINTÍ EILE

I gcomhréir le beartas buiséadach an Aontais, ní féidir a bheith rannpháirteach in aon ghníomhaíocht de chuid an Aontais go dtí go n‑íocfar an ranníocaíocht airgeadais chomhfhreagrach. I gcomhréir le Prótacal 32 a ghabhann le Comhaontú LEE, áfach, déanann Stáit CSTE LEE an ranníocaíocht airgeadais bhliantúil faoin 31 Lúnasa gach bliain i ndiaidh ghlao an Aontais ar chistí atá bunaithe ag an gCoimisiún Eorpach agus a chuirtear faoi bhráid Stáit CSTE LEE faoin 15 Lúnasa.

Dá bhrí sin, chun an bhearna a líonadh le haghaidh na tréimhse idir mí Eanáir agus mí Lúnasa, beidh feidhm chúlghabhálach ag an Dréachtchinneadh ón gComhchoiste ó mhí Eanáir ar aghaidh. Sa chaoi sin, áiritheofar leanúnachas an chomhair, mar a fhoráiltear i gComhaontú LEE, i rith na bliana féilire ar fad.

Leis an gcúlghabhálacht sin, ní dhéantar difear do chearta agus d'oibleagáidí na ndaoine lena mbaineann, agus déantar prionsabal an ionchais dhlisteanaigh a urramú.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Tharraing Ríocht Aontaithe na Breataine Móire agus Thuaisceart Éireann (‘an Ríocht Aontaithe’) siar as an Aontas Eorpach an 1 Feabhra 2020. Beidh feidhm ag an bPrótacal maidir le hÉirinn/Tuaisceart Éireann a ghabhann leis an gComhaontú um Tharraingt Siar (‘an Prótacal’) ó dheireadh na hidirthréimhse, i.e. amhail ón 1 Eanáir 2021.

Luaitear sa Phrótacal gur cuid de críoch chustaim na Ríochta Aontaithe é Tuaisceart Éireann, agus gur féidir leis an Ríocht Aontaithe Tuaisceart Éireann a áireamh i raon feidhme críochach a sceideal de chuid na hEagraíochta Domhanda Trádála. An tráth céanna, aon tagairt do chríoch chustaim an Aontais sna forálacha den Phrótacal is infheidhme, agus sna forálacha i ndlí an Aontais a dhéantar infheidhme leis an bPrótacal maidir leis an Ríocht Aontaithe agus sa Ríocht Aontaithe i ndáil le Tuaisceart Éireann, déantar foráil sa Phrótacal nach mór an tagairt sin a léamh mar a bheadh críoch talún Thuaisceart Éireann san áireamh. Is éard is brí leis sin, in ainneoin go bhfuil Tuaisceart Éireann i gcríoch chustaim na Ríochta Aontaithe go foirmiúil, go bhfuil dualgas ar an Ríocht Aontaithe, i ndáil le Tuaisceart Éireann, reachtaíocht chustaim an Aontais a chur i bhfeidhm amhail is dá mbeadh Tuaisceart Éireann fós i gcríoch chustaim an Aontais.

Ní eascraíonn cearta agus oibleagáidí do thríú tíortha as na socruithe déthaobhacha idir an tAontas agus an Ríocht Aontaithe faoin bPrótacal.

Dá réir sin, aon allmhairí de bhun cuótaí rátaí taraife an Aontais ar allmhairí nó de bhun cuótaí eile ar allmhairí a bhfuil feidhm acu maidir le hearraí de thionscnamh tríú tír a thugtar isteach i dTuaisceart Éireann, ní fhéadfaí iad a áireamh mar chuid de chearta an tríú tír sin i leith an Aontais, mura gcomhaontóidh an tríú tír sin. Baineann riosca d'fheidhmiú cuí Mhargadh Aonair an Aontais agus do shláine an Chomhbheartais Tráchtála leis an staid seo tríd an bhféidearthacht go ndéanfaí sárú ar chuótaí rátaí taraife an Aontais nó ar chuótaí eile ar allmhairí. Thairis sin, aon chomhaontú le tríú tír lena ndéantar foráil maidir le cuótaí rátaí taraife ar onnmhairí, ceanglaítear leis go ndéanfar earraí a allmhairiú laistigh den Aontas. Dá bhrí sin, d'fhéadfadh an tríú tír sin diúltú do cheadúnais onnmhairithe a eisiúint le haghaidh allmhairí díreacha isteach i dTuaisceart Éireann.

Chun aghaidh a thabhairt ar an riosca sin, níor cheart cuótaí rátaí taraife an Aontais nó cuótaí eile ar allmhairí a bheith ar fáil ach d'earraí a allmhairítear agus a scaoiltear i saorchúrsaíocht san Aontas agus ní i dTuaisceart Éireann.

De bhua an Phrótacail, bheadh feidhm ag an Rialachán sin maidir leis an Ríocht Aontaithe agus sa Ríocht Aontaithe i ndáil le Tuaisceart Éireann.
•Meastóireachtaí ex post/seiceálacha oiriúnachta ar an reachtaíocht atá ann cheana

•Comhairliúcháin leis na páirtithe leasmhara

Ó mhí Eanáir go mí an Mhárta 2020, rinneadh comhairliúcháin, trí mheán ceistneora, le táirgeoirí an Aontais, le próiseálaithe an Aontais agus le húdaráis náisiúnta inniúla ó na Ballstáit. An 29 Feabhra 2020, chuir an Coimisiún an nós imeachta comhairliúcháin i láthair na Comhairle Comhairlí um margaí, comhairle ina ndéantar ionadaíocht ar gach páirtí leasmhar (an lucht tionscail agus eagraíochtaí neamhrialtasacha). Níor chuir aon pháirtí leasmhar i gcoinne taraif-chuótaí uathrialaitheacha a chothabháil le haghaidh táirgí iascaigh.

Mar is iondúil, mhol táirgeoirí an Aontais cur chuige íostach (níos lú méideanna agus níos lú táirgí), a fhad is a mhol tionscal próiseála an Aontais cur chuige uastach (níos mó méideanna agus níos mó táirgí). Maidir leis na deich mBallstát a chuir a dtuairimí in iúl, chloígh siad den chuid is mó le comhairle a dtionscal féin. D’áitigh tír amháin go soiléir ar son an fhéinsoláthair agus an tsoláthair inmheánaigh bunaithe ar acmhainneacht tháirgeadh an Aontais, agus úsáid á baint as Gabhálacha Iomlána Incheadaithe (TACanna) agus as an gcóras cuótaí mar thagairt chun an acmhainneacht sin a anailísiú.

Tá an togra ón gCoimisiún mar gheall air sin cothrom agus é bunaithe ar anailís fhíorasach agus oibiachtúil ar na sonraí agus ar an bhfaisnéis a bailíodh. Leis an togra ráthaítear soláthar leordhóthanach iomaíoch le haghaidh thionscal próiseála an Aontais, agus leasanna tháirgeoirí éisc an Aontais á gcur san áireamh.
MEABHRÁN MÍNIÚCHÁIN

1.COMHTHÉACS AN TOGRA

D’fhógair an Eagraíocht Dhomhanda Sláinte (EDS) an 11 Márta 2020 gur paindéim í an ráig de ghalar an choróinvíris (“COVID-19”). Ó shin i leith, tá bearta urghnácha glactha ag tíortha ar fud an domhain chun freagairt don ráig agus chun í a choinneáil faoi smacht.

Tá tionchar mór ag géarchéim phaindéim COVID-19 ar shochaithe ar fud an domhain, ar na córais sláinte sa chéad dul síos, agus tá iarmhairtí tromchúiseacha sóisialta agus eacnamaíocha domhanda aige. Dúshlán mór is ea é sin do thríú tíortha a bhfuil institiúidí laga acu agus/nó a bhfuil coinbhleachtaí nó géarchéimeanna eile amhail tubaistí nádúrtha ag bagairt orthu. D'fhéadfadh baol ar leith a bheith ann do ghrúpaí leochaileacha, lena n‑áirítear dídeanaithe agus daoine easáitithe. Is ceart go mbeadh straitéis freagartha an Aontais cuimsitheach, comhleanúnach agus comhtháite, agus aghaidh a thabhairt ar na dúshláin don tsláinte phoiblí agus na dúshláin shocheacnamaíocha, chomh maith le freagairt do riachtanais dhaonnúla atá ann láithreach a chruthaigh an phaindéim nó ar fhág an phaindéim níos measa iad.

I ngeall ar an staid eisceachtúil seo ní mór cur chuige comhleanúnach aontaithe a bheith ann ar leibhéal an Aontais. Dá bhrí sin, tá gá le méideanna móra infheistíochta poiblí agus príobháidí chun réitigh a fháil ar na dúshláin a bhaineann le ráig COVID-19.

Ar an ábhar sin, tá pacáiste uaillmhianach molta ag an gCoimisiún lena n‑áirítear togra chun Ionstraim Théarnaimh de chuid an Aontais Eorpaigh a bhunú.. Chomh maith leis an tacaíocht a thabharfaí do gheilleagair laistigh den Aontas agus i dtríú tíortha, ba cheart don ionstraim cúnamh daonnúil an Aontais a neartú agus tacú le fothú acmhainneachta chun feabhas a chur ar ghéarchéimeanna amach an seo a chosc agus ar ullmhacht ina leith.

Tá sé beartaithe go ndéanfaí na bearta faoi ionstraimí agus cláir shonracha de chuid an Aontais i gcomhréir leis na gníomhartha ábhartha de chuid an Aontais lena leagtar síos na rialacha le haghaidh na n‑ionstraimí agus na gclár sin.
MEABHRÁN MÍNIÚCHÁIN

1.Ábhar an togra

Baineann an togra seo leis an seasamh a ghlacfar laistigh den Choiste CCE thar ceann an Aontais Eorpaigh (‘An tAontas’), coiste arna bhunú leis an gcomhaontú eatramhach comhpháirtíochta eacnamaíche idir an Cósta Eabhair, de pháirt amháin agus an Comhphobal Eorpach agus a Bhallstáit, den pháirt eile (dá ngairfear ‘An Comhaontú’ anseo feasta), maidir le glacadh liosta na ndaoine atá faoi réir agus atá inniúil ar a bheith ag feidhmiú mar eadránaithe.

2.Comhthéacs an togra

2.1.Comhaontú Comhpháirtíochta Eacnamaíche Eatramhach idir an tAontas agus an Cósta Eabhair

Is é is aidhm don Chomhaontú an chéad chreat a dhréachtú le haghaidh comhaontú comhpháirtíochta eacnamaíche i gcomhréir le Comhaontú Cotonou. Tá feidhm shealadach ag an gComhaontú ón 3 Meán Fómhair 2016.

2.2.An Coiste CCE

Is comhlacht institiúideach é an Coiste CCE de réir leagan amach an chomhaontaithe. Foráiltear le hAirteagal 73 den Chomhaontú gurb é an Coiste CCE atá freagrach as gach réimse a chumhdaítear leis an gComhaontú a riar, agus freisin as cur i gcrích na gcúraimí a luaitear ann. Is de chomhthoil a dhéanfaidh an Coiste CCE a chuid cinntí. Is ina chuid rialacha nós imeachta a leagtar síos feidhmiú an Choiste CCE.

2.3.Gníomh atá Beartaithe ag an gCoiste CCE

Is é is aidhm don ghníomh beartaithe liosta a chur le chéile de chúig dhuine dhéag atá in ann dualgais an eadránaí a chomhlíonadh i gcomhthéacs an nós imeachta um réiteach díospóide i gcomhréir le Teideal V den Chomhaontú. Is gá an liosta sin a ghlacadh chun creat oibriúcháin fhorálacha an Chomhaontaithe a thabhairt i gcrích agus chun díospóidí a chosc agus a réiteach.

Foráiltear in Airteagal 64(1) den Chomhaontú ‘go ndréachtóidh an Coiste CCE liosta de 15 dhuine atá faoi réir agus atá inniúil ar a bheith ag feidhmiú mar eadránaithe. ’

3.An seasamh a ghlacfar thar ceann an Aontais

Leis an togra seo le haghaidh Cinneadh ón gComhairle, cinnfear an seasamh a ghlacfar laistigh den Choiste CCE thar ceann an Aontais, coiste arna bhunú leis an gcomhaontú eatramhach comhpháirtíochta eacnamaíche idir an Cósta Eabhair de pháirt amháin agus an Comhphobal Eorpach agus a Bhallstáit den pháirt eile, maidir le bunú liosta na ndaoine atá faoi réir agus atá inniúil ar a bheith ag feidhmiú mar eadránaithe de réir Airteagal 64 den Chomhaontú.

Chomhaontaigh na páirtithe uile sa chomhaontú leis an aidhm atá leis an dréachtchinneadh arna inisiliú sa cheathrú cruinniú de Choiste CCE an 27 agus an 28 Samhain 2019 agus, faoi réir nósanna cinnteoireachta an Aontais Eorpaigh, ba cheart é a ghlacadh sa chéad chruinniú eile de Choiste CCE, cruinniú ar cheart a thionól ag deireadh na bliana 2020.

Tá an cinneadh riachtanach chun éifeacht a thabhairt d'fhorálacha an Chomhaontaithe atá le fáil faoi Teideal V maidir le díospóidí a chosc agus a réiteach agus, ina dhiaidh sin cur i bhfeidhm cuí an Chomhaontaithe a áirithiú.